Orthodox cosmetic dentist in Lincroft NJ
Female cosmetic dentists Wisconsin
Leesburg cost of invisalign
permanent dental bridge 07876
what is a veneer in Manchester NH
dental veneers price 20770 Minister ontken betrokkenheid by Siemens-moord | Netwerk24
Minister ontken betrokkenheid by Siemens-moord
Deur Alzane Narrain 14 November 2019 12:18
Dr. Aaron Motsoaledi, voormalige minister van gesondheid, sê nie hy óf Ace Magashule, voormalige Vrystaatse premier, was by die sluipmoord op Louis Siemens betrokke nie.
Motsoaledi, nou minister van binnelandse sake, het Donderdag voor regter Pitso Molitsoane in die hooggeregshof in Bloemfontein getuig dat selfoon-kommunikasie tussen hom en Siemens vals is.
“Dit is nie my selfoonnommer nie. In die WhatsApp-boodskappe is dit duidelik dat Siemens gedink het hy praat met my.”
Die staat beweer dat toe Siemens, besturende direkteur van die CityMed-daghospitaal in Bloemfontein, in Mei verlede jaar in die kelderverdieping van die Prellerplein-winkelsentrum in die stad doodgeskiet is, het hy minstens R5,6 miljoen in omkoopgeld aan Kibi Stanley Bakili (37) betaal om lisensies vir die uitbreiding van sy hospitaal te kry.
Motsoaledi sê nie hy of die nasionale departement het enigiets met die lisensies van private hospitale te doen nie.
Dr. Aaron Motsoaledi Donderdag in die hooggeregshof in Bloemfontein. Foto: Alzane Narrain
Volgens hom het hy Siemens en Bakili nog nooit ontmoet of kontak met hulle gehad nie.
“Die eerste keer dat ek van hulle gehoor het, was toe ek ’n Volksblad-koerantuitknipsel gelees het waarin Bakili in ’n beëdigde verklaring beweer dat ek R154 000 ontvang het.”
Motsoaledi sê hy het nooit omkoopgeld van Bakili of enigiemand ontvang nie.
Hy het getuig dat hy op 8 November vanjaar ’n vreemde oproep van ’n “regter Ledwaba” ontvang het.
“Die regter het gesê ek is in groot moeilikheid en dat ek volgens vyf mense by sy (Siemens se) moord betrek word.”
Die “regter” het hom glo opdrag gegee om verklarings af te lê sodat hy ondersoek kon instel.
Nadat Motsoaledi die selfoonnommer aan die adjunkminister van staatsveiligheid gegee het, het dié ondersoek bevind dat die nommer nie bestaan nie.
Meer oor: Aaron Motsaoledi | Louis Siemens | Siemens-Moordsaak | Siemens-Moord
Siemens-moord: Getuie glo gedreig
Siemens: Vermeende baasbrein was ‘eregas’ in Bfn-casino